Мнѡ́жайшая же и бѡ́льшая по преизбы́тку по сме́рти прино́ситъ на́мъ, ѡставля́я я́кѡ нѣ́кое ѻте́ческое и неѿе́млемое наслѣ́діе, предо́брую пои́стиннѣ и предобродѣ́тельную кни́гу сію̀, тща́тельнѣ, и съ єли́кою, не могу̀ рещѝ, благода́тію, и́мъ сочине́нную, ѻ́бщее и душеспаси́тельное всѣ́хъ добродѣ́телей любочествова́ніе, умозрѣ́ній сокровищехрани́телище: дх҃о́вныхъдарова́ній собра́ніе, высоту̀ бж҃е́ственныхъ блаже́нствъ, же́ртвенникъ тѣле́сныхъ дѣя́ній, тонча́йшее разсѣче́ніе страсте́й: ро́гъ подви́жническія єгі́ды, вмѣсти́лище ра́зума и прему́дрости бж҃е́ственныя, и да вкра́тцѣ реку̀, ѡглавле́ніе свяще́ннагѡ трезвѣ́нія